RETTEN PÅ BORNHOLM 


DOM 
afsagt den 4. juni 2021 


Rettens nr. 1-252/2021 
Politiets nr. 2200-70308-00001-21 


Anklagemyndigheden 
mod 


cpr-nummer 300106 


Der har medvirket domsmænd ved behandlingen af denne sag. 
Anklageskrift er modtaget den 6. maj 2021. 
er tiltalt for overtrædelse af 


straffelovens $ 119 stk. 1, 

ved den 22. marts 2021 omkring kl. 10.20 på OS 
HEN | Rønne, at have overfaldet tjenestegørende skolelærer SE 
HE. idet tiltalte skubbede til et bord sådan at det ramte hende på låret og 
efterfølgende udtalte "flyt dig eller jeg giver dig en lussing" eller lignende. 


Påstande 
Anklagemyndigheden har nedlagt påstand om frihedsstraf. 


Anklagemyndigheden har endvidere nedlagt påstand om, at tiltalte som til- 
lægsforanstaltning til en ubetinget fængselsstraf, jf. straffelovens $ 74 b, el- 
ler som vilkår til en betinget dom, jf. straffelovens $ 57, nr. 10, skal efter- 
komme en eventuel afgørelse fra Ungdomskriminalitetsnævnet efter $ 12-14 
ilov om bekæmpelse af ungdomskriminalitet. 


Anklagemyndigheden har herudover nedlagt påstand om en advarsel efter 
udlændingelovens $ 24 b, stk. 1. 


Anklagemyndigheden har under hovedforhandlingen påstået tiltalte frifundet 
for den del af tiltalen, der angår at have skubbet et bord således at det ramte 
forurettede på låret. 


Sagens oplysninger 


Der er afgivet forklaring af og vidneforklaring af gg 
gg vidne — ] 

Tiltalte har forklaret, at han ved timens begyndelse fortsatte med at se nyhe- 
der på sin pc. Der var to minutter tilbage af nyhederne, så han bad om at 
måtte holde pc'en åben. Det blev han nægtet af forurettede, der er lærer i 
klassen. Skolen har en ordning med, at læreren kan tage ens pc, hvis man ik- 
ke følger lærerens besked om at lukke den. Hun bad ham cirka tre gange om 
at lukke pc'en. Hun prøvede herefter at lukke pc'en og begyndte at trække i 
den. Han sagde, at han nok skulle lade være, og at hun bare skulle give ham 
den, men hun blev ved med at trække i pc'en, og han blev ved med at trække 
modsat. Hun lænede sig ind over bordet og fik overbalance og faldt ind i 
bordet, så bordet blev skubbet ind i ham og ramte ham ved ribbene. Det 
gjorde ondt. Som en refleks, fordi det gjorde ondt, skubbede han bordet fra 
sig, men ikke i den hensigt at ramme hende. Bordet ramte hende på låret. 
Idet han skubbede bordet fra sig, rejste han sig også op, fordi det gjorde ondt 
og udbrød samtidig "gå væk, eller jeg giver dig en flad". Han havde ikke 
hånden løftet, og hans stemme var ikke hævet. Han vidste straks, at det var 
forkert, hvorfor han rejste sig op og forlod klassen. Han fik efterfølgende af 
skoleledelsen karantæne i en uge. Bortset fra denne episode har han altid 
haft et godt forhold til forurettede. Efter karantænen vendte han tilbage til 
skolen og klassen og har uden problemer deltaget i forurettedes timer. 


har forklaret, at hun er fast lærer i tiltaltes klasse. Ved 
timens begyndelse åbnede tiltalte sin pc. Hun bad ham flere gange lukke 
den, fordi de ikke skulle bruge pc i den undervisning, de skulle i gang med. 
Det ville han ikke. Hun appellerede til, at han forstod at han herved forstyr- 
rede sine klassekammerater og undervisningen. Hun sagde, at hun da ville 
hjælpe ham og gik hen til ham i den hensigt at ville lukke for hans pc og ta- 
ge den. Lærere kan inddrage skolepc'ere, hvis brugen forstyrrer undervisnin- 
gen. Idet hun tog fat i den, rykkede tiltalte pc'en til sig en enkelt gang, hvor- 
ved hun røg ind i hans bord. Bordet rykkede sig herved mod tiltalte. Bordet 
kan sagtens have ramt ham hårdt, men det har hun ikke en nærmere fornem- 
melse af. Han skubbede straks bordet tilbage. Det ramte hende øverst på lå- 
ret. Hun ved ikke, om han skubbede bordet ind i hende bevidst. Hun havde 
ikke efterfølgende ondt, og var i øjeblikket mere fokuseret på hans ansigts- 
udtryk, fordi han i samme øjeblik blev vred og sagde, at hvis hun ikke slap, 
så ville hun snart få en flad. Hans toneleje var normalt, men vredt. Han hæ- 
vede ikke en hånd. Hun har ikke før oplevet ham så vred. Hun har tidligere 
oplevet ham i pressede situationer, men han plejer at trække sig. Hun kan 
ikke huske, om han lænede sig mod hende. Skubbet med bordet, og det han 
sagde, skete næste samtidigt. I det samme blandede RS. der er pæ- 
dagog i klassen, sig og bad tiltalte følge med sig ud af klassen. Det nægtede 
tiltalte først, men hun bad tiltalte følge med og påpegede at hans op- 
førsel ikke var i orden. Tiltalte rejste sig og gik og smækkede med døren, da 
han forlod lokalet. fulgte med ham. Hun var rystet over episoden og 
måtte lige sunde sig, da tiltalte havde forladt klassen. Heldigvis skulle hun 
ikke sige meget i undervisningen, idet klassen skulle se en film. Undervis- 
ning af tiltalte efter hans karantæne er forløbet uden problemer. Hun har ik- 
ke i tiltaltes klasse tidligere oplevet at få en trussel mod sig. 


har forklaret, at han er pædagog i klassen, så der er to voksne i 
klassen, og at han var tilstede i klassen under episoden, der har givet anled- 
ning til sagen. Der havde i frikvarteret været en god stemning. Ved under- 
visningens begyndelse fik tiltalte besked på af forurettede at lukke sin pc. 
Det ville han ikke. Han blev nogle gange endnu bedt om det samme, men 
nægtede fortsat. Forurettede gik hen til ham og ville hjælpe ham med at luk- 
ke pc'en. Hun tog fat i pc'en i den hensigt at lukke den, men tiltalte trak 
pc'en til sig. Forurettede holdt fast og mistede balancen og røg ind i bordet, 
som herved røg ind i tiltalte. Tiltalte skubbede bordet tilbage og sagde, at 
hvis hun ikke slap pc'en, så ville han give hende en lussing. Han var tydeligt 
vred. Vidnet tog tiltalte ud af klassen. På vejen op til skoleledelsen gav til- 
talte udtryk for, at han godt vidste, at det ikke var godt, det han havde gjort, 
og udtrykte, at han ikke mente det. Vidnet ved ikke, om tiltaltes skub af bor- 
det tilbage mod forurettede var bevidst. Det gik stærkt. Vidnet var kun få 
meter fra tiltalte og forurettede under episoden. 


Tiltalte er ikke tidligere straffet. 


Kriminalforsorgen har udarbejdet en undersøgelse af tiltalte i medfør af rets- 
plejelovens $ 808. 


Rettens begrundelse og afgørelse 


Efter de afgivne forklaringer, hvorefter det ikke med sikkerhed kan fastslås, 
at tiltalte havde forsæt til at skubbe bordet ind i låret på tiltalte, og da ankla- 
gemyndigheden i lyset af denne usikkerhed har påstået tiltalte frifundet for 
denne del af tiltalen, frifinder retten tiltalte for denne del af tiltalen, jf. rets- 
plejelovens $ 883, stk. 2, nr. 2 og 4. 


Det er ubestridt, at tiltalte udtalte "flyt dig, eller du får en flad" eller lignende 
til forurettede i hendes egenskab af hans lærer, og at udtalelsen faldt i til- 
knytning til, at FNS var i begreb med at inddrage hans skolepc, da 
han ikke efterkom hendes bud om at følge undervisningen i klassen. Under 
disse omstændigheder finder retten, at tiltalte burde have indset, at udtalel- 
sen var uberettiget og egnet til at blive opfattet som en trussel om vold rettet 
mod forurettede. Retten finder derfor tiltalte skyldig i overtrædelse af straf- 
felovens $ 119, stk. 1, i denne del af tiltalen. Retten finder, at det ikke gør en 
forskel i skyldbedømmelsen, at tiltalte netop var blevet ramt af en bordkant, 
da forurettede mod tiltaltes vilje, men berettiget ville fratage ham skolepc'en. 


Straffen fastsættes til 6 dagbøder å 250 kr. jf. straffelovens & 119, stk. 1. 


Retten har ved straffens fastsættelse som dagbøder lagt vægt på lovovertræ- 
delsens ringe omfang og karakter. 


Da tiltalte ikke er idømt betinget eller ubetinget frihedsstraf, fastsættes ikke 

vilkår om, at tiltalte skal efterkomme en eventuel afgørelse fra Ungdomskri- 
minalitetsnævnet efter $ 12-14 i lov om bekæmpelse af ungdomskriminali- 
tet, jf. $ 2, stk. 1, ligesom der ikke kan tildeles tiltalte en advarsel efter ud- 
lændingelovens & 24 b, stk. 1. 


Thi kendes for ret: 


skal betale 6 dagbøder a 250 kr. 


Tiltalte skal betale halvdelen af sagens omkostninger. 


